#### Výzva na predloženie ponuky

pre zákazku v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

1. **Identifikácia verejného obstarávateľa:**

 **Názov:** Všeobecná zdravotná poisťovňa a.s. (ďalej len „VŠZP“)

**Sídlo:** Panónska cesta 2, Bratislava

**IČO:** 35 937 874

**Internetová stránka:** [www.vszp.sk](http://www.vszp.sk)

**Názov predmetu zákazky**: „Vykonávanie odborných prehliadok, odborných skúšok a preventívnej údržby výťahov v objektoch VšZP, a.s.“

1. **Druh zákazky:** Služba.
2. **Spoločný slovník obstarávania** **(kód CPV):**

Hlavný: 71632000-7 Technické skúšky

 Vedľajšie: 50750000-7 Opravy a údržba výťahov

1. **Stručný opis zákazky:**

Predmetom zákazky je vykonávanie pravidelných odborných prehliadok, odborných skúšok, opakovaných úradných skúšok a preventívnej údržby (ďalej len: „OPaOS“) výťahov v objektoch verejného obstarávateľa počas 30 mesiacov od nadobudnutia účinnosti zmluvy.

Rozsah predmetu zákazky:

1. vykonávanie pravidelných OPaOS,
2. vykonávanie preventívnej údržby výťahov (odstraňovanie bežných prevádzkových porúch),
3. zabezpečenie 24-hodinového pohotovostného dispečingu a komunikácie s dispečingom,
4. ročné školenie zamestnancov verejného obstarávateľa a poradenstvo.

Verejný obstarávateľ žiada vykonať predmet zákazky v zmysle platnej legislatívy SR a v súlade s ustanoveniami súvisiacich platných technických noriem:

* vyhláška MPSVaR SR č. 508/2009 Z.z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov;
* STN 27 4002 - Výťahy. Montáž, skúšanie a prevádzka elektrických výťahov;
* STN 27 4007 - Výťahy. Revízna kniha výťahu, (Kniha kontrol výťahu);
* STN EN 13015+A1 - Údržba výťahov a pohyblivých schodov. Pravidlá návodov na údržbu.

Bližšia špecifikácia predmetu zákazky je uvedená v  Prílohe č.1 Opis predmetu zákazky a č. 3 Zmluva.

1. **Miesto dodania predmetu zákazky:** VŠZP a.s. – podľa prílohy č. 1 zmluvy.
2. **Lehota viazanosti cenovej ponuky:** Lehota viazanosti ponúk je 31.08.2021, uchádzač je svojou ponukou viazaný počas lehoty viazanosti ponúk.
3. **Predpokladaná hodnota zákazky:** 32 936,67EUR bez DPH
4. **Typ zmluvy:**  Zmluva o vykonávaní odborných prehliadok, odborných skúšok a preventívnej údržby výťahov.
5. **Trvanie zmluvy alebo lehota dodania:** Zmluva sa uzatvára na dobu určitú - na 30 mesiacov od nadobudnutia jej účinnosti.
6. **Variantné riešenia:** Variantné riešenia sa nepripúšťajú.
7. **Jazyk ponuky:** Ponuky sa predkladajú v slovenskom jazyku, to neplatí pre ponuky, návrhy, doklady a dokumenty vyhotovené v českom jazyku.
8. **Kritériá na vyhodnotenie ponúk: Najnižšia cena -** Celková cena za predmet zákazky v EUR s DPH zaokrúhlená na dve desatinné miesta. Ponúknutá cena úspešného uchádzača zahŕňa všetky jeho náklady na realizáciu predmetu zákazky.
9. **Vyhodnotenie ponúk:** V zmysle § 117 ods. 1 účinného ZVO (hospodárnosť) sa vyhodnotenie ponúk uskutoční v zmysle § 66 druhá veta ods. 7 ZVO. V zmysle § 117 ods. 1 účinného ZVO (hospodárnosť) sa vyhodnotenie ponúk z hľadiska splnenia požiadaviek na predmet zákazky uskutoční po vyhodnotení ponúk na základe kritérií na vyhodnotenie ponúk, výhradne u uchádzača, ktorý sa umiestnil na prvom mieste v poradí. V prípade, ak ponuka uchádzača na 1. mieste v poradí nebude spĺňať požiadavky na predmet zákazky, verejný obstarávateľ pristúpi k vyhodnoteniu ponuky u uchádzača na 2. mieste v poradí. Verejný obstarávateľ vyhodnocuje splnenie podmienok účasti u uchádzača, ktorý sa po vyhodnotení ponúk umiestnil na 1. mieste v poradí.
10. **Financovanie predmetu zákazky:** Úspešnému uchádzačovi sa neposkytuje preddavok, splatnosť faktúry je 21 kalendárnych dní odo dňa jej doručenia verejnému obstarávateľovi.
11. **Podmienky účasti:**

Požadujeme, aby uchádzač/ záujemca predložil doklady preukazujúce splnenie podmienok účasti nasledovne:

Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia uvedené v § 32 ods. 1, písm. e) a f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“):

a) je oprávnený poskytovať službu, ktorá zodpovedá predmetu zákazky,

b) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu - uchádzač preukazuje doloženým čestným vyhlásením.

1. **Lehota, miesto a spôsob predkladania ponúk:** **do 07. 07. 2021 do 09:00 hod.**

Ponuku je potrebné podať v elektronickej podobe prostredníctvom elektronického nástroja JOSEPHINE (ďalej len „EN JOSEPHINE) na webovej stránke:

<https://josephine.proebiz.com/sk/tender/12999/summary>

Záujemca v EN JOSEPHINE vloží svoju cenovú ponuku do určeného formulára na príjem ponúk (Celková cena za predmet zákazky v EUR s DPH) a vloží ako prílohu nasledovné dokumenty:

1. Titulný list – základné údaje o uchádzačovi, kontaktná osoba.
2. Vyplnenú Prílohu č.4 výzvy - Návrh na plnenie kritéria (NPK) podpísanú štatutárnym zástupcom uchádzača alebo ním splnomocnenou osobou vo formáte PDF. V prípade splnomocnenej osoby verejný obstarávateľ požaduje úradne osvedčené plnomocenstvo.
3. Doklady na preukázanie splnenia podmienok účasti podľa bodu 15 tejto výzvy, vo formáte PDF.
4. Vyplnenú Prílohu č. 3 výzvy – Zmluva vrátane jej príloh podpísanú štatutárnym zástupcom uchádzača alebo ním splnomocnenou osobou vo formáte PDF. V prípade splnomocnenej osoby verejný obstarávateľ požaduje úradne osvedčené plnomocenstvo vo formáte PDF.
5. **Osobitné podmienky plnenia zmluvy**

Nie

1. **Obhliadka:**

Uchádzačovi sa odporúča vykonať obhliadky miesta realizácie predmetu zákazky, aby si sám overil potrebný rozsah prác a získal informácie, ktoré budú potrebné na vypracovanie ponuky tak, aby zohľadňovala celý objem potrebných prác. Výdavky spojené s obhliadkou idú na ťarchu uchádzača.

Termín obhliadky je možné dohodnúť po dohovore s jednotlivými správcami budov podľa prílohy č. 1 zmluvy.

1. **Ostatné informácie:**

 Ostatné informácie potrebné na vypracovanie ponuky sú uvedené v Prílohe č. 2 tejto Výzvy.

1. **Kontaktná osoba:** Oddelenie verejného obstarávania, Ing. Miloslav Matonog tel.: 02/20824678

e-mail: miloslav.matonog@vszp.sk

**PRÍLOHY :**

Príloha č. 1 Opis predmetu zákazky

 Príloha č. 2 Ostatné informácie

 Príloha č. 3 Zmluva

 Príloha č. 4 Návrh na plnenie kritéria

 ---------------------------------

 Ing. Miloslav Matonog